Vi hadde fire fantastiske dager i huset til Margarita. Veldig sjarmerende hus i landlige omgivelser like ved Binissalem (enda finere enn på bildene). Vi reiste med to barn (5 og 2 år). De hadde masse glede av bassenget, lekehytten og plenen utenfor huset. Hver morgen syklet vi på landeveiene til Binissalem for å kjøpe brød og croissanter til frokost. Fin, liten by hvor man også har et par gode restauranter. Binissalem ligger sentralt til på øyen. Her finner du ikke turister, men vil du til Palma, Soller eller Alcudia er du bare en halvtime unna.

Margarita møtte oss på veien første dagen og guidet oss til huset. Hun er superhyggelig og ønsker kun det beste for gjestene sine.

Med leiebil er du satt opp for en ferie med rolige dager i huset til Margarita med nærhet til hva du måtte ønske deg av aktiviter som Mallorca har å tilby. Jeg vil tilbake. Anbefales.

Takk Margarita.